
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 508 

1 Αυγούστου 2014 


ΔΙ ΑΚΗΡΥΞΕ ΙΣ 

(ΐ) 

ΔΗΜΟΣ ΧΙΟΥ 
Αριθμ. 32287 

1. Η Οικονομική Επιτροπή του Δήμου Χίου προκηρύσσει 
ανοιχτό διαγωνισμό για την ανάθεση του έργου «Απο¬ 
κατάσταση χώρου ανεξέλεγκτης διάθεσης αποβλήτων 
(ΧΑΔΑ) Δ.Ε. Χίου στη θέση Ρεπάνα Καμποχώρων» με 

προϋπολογισμό 1.690.258,85 ΕΥΡΩ (χωρίς αναθεώρηση και 
ΦΠΑ). Η έκταση του ΧΑΔΑ είναι περίπου 91 στρέμματα. 

Το έργο συντίθεται από τις ακόλουθες κατηγορίες 
εργασιών: 

• Κατηγορία ΥΔΡΑΥΛΙΚΑ, με προϋπολογισμό 1.151.277,31 € 
δηλ. δαπάνη εργασιών, ΓΕ και ΟΕ και απρόβλεπτα 

• Κατηγορία ΟΔΟΠΟΙΙΑΣ, με προϋπολογισμό 538.981,54 € 
δηλ. δαπάνη εργασιών, ΓΕ και ΟΕ και απρόβλεπτα 

2. Οι ενδιαφερόμενοι μπορούν να ανακτήσουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την ιστοσελίδα του Δήμου 
νννννν.οόνν.ςΓ ή να τα παραλάβουν από την έδρα της 
Δ/νσης Τεχνικών Υπηρεσιών στην οδό Οινοπίωνος 1 
82100 Χίος, μέχρι τις 14/08/2014. Η διακήρυξη του έργου 
έχει συνταχθεί κατά το εγκεκριμένο από την Ε.Α.Α.ΔΗ. 
ΣΥ. αναθεωρημένο υπόδειγμα τύπου Β. Πληροφορίες 
στο τηλέφωνο 2271351607, ΕΑΧ επικοινωνίας 2271351622, 
αρμόδιος υπάλληλος για επικοινωνία Μιχαήλ Πικούνης 
θ-ιτιαίΙ ΗηρίΙ<ουηΙδ@9ηη3ίΙ.οοπη. 

3. Ο διαγωνισμός θα διεξαχθεί στις 19/08/2014 ημέρα 
Τρίτη και ώρα 10:00 π.μ. Αν για οποιονδήποτε λόγο δεν 
διεξαχθεί η δημοπρασία την προαναφερθείσα ημερο¬ 
μηνία ή αν διεξαχθεί μεν, αλλά δεν κατατεθεί καμιά 
προσφορά, θα διενεργηθεί σε νέα ημερομηνία που θα 
καθορίσει με πράξη της η Προϊσταμένη Αρχή και η 
οποία θα γνωστοποιηθεί με ΦΑΞ πέντε (5) τουλάχιστον 
εργάσιμες ημέρες πριν τη νέα ημερομηνία, σε όσους 
έλαβαν τεύχη του διαγωνισμού και την ίδια ώρα (10:00 
π.μ.). Η ίδια διαδικασία μπορεί να επαναληφθεί και δεύ¬ 
τερη φορά με τους ίδιους όρους και προϋποθέσεις. 

Το σύστημα υποβολής προσφορών είναι με σφρα¬ 
γισμένες προσφορές δημοπρασίας με το σύστημα 
με επιμέρους ποσοστά έκπτωσης του άρθρου 6 του 
Ν. 3669/2008 και κριτήριο ανάθεσης είναι η χαμηλότερη 
τιμή. 


4. Στον διαγωνισμό γίνονται δεκτές εργοληπτικές 
επιχειρήσεις, μεμονωμένες ή σε κοινοπραξία, που κα¬ 
λύπτουν τις κατηγορίες και τάξεις του έργου, ήτοι: 

4.1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ., εφόσον ανήκουν στην: 

- 2η, 3η τάξη με έδρα οπουδήποτε στη Ελλάδα ή 2η, 3η 
ή 4η τάξη με έδρα εντός νομού ή με δεύτερη δηλωμένη 
έδρα το νομό Χίου, για έργα κατηγορίας ΥΔΡΑΥΛΙΚΩΝ 

- 1η, 2η ή 3η τάξη με έδρα οπουδήποτε στη Ελλάδα 
για έργα κατηγορίας ΟΔΟΠΟΙΙΑΣ 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

4.2. Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

4.3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 

Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4.4. Δεν συντρέχει περίπτωση αναβάθμισης ορίου 
λόγω κοινοπραξίας 

5. Για τη συμμετοχή στον διαγωνισμό απαιτείται η 
κατάθεση εγγυητικής επιστολής ύψους 33.805,18 ΕΥΡΩ 
και ισχύ τουλάχιστον 210 ημερολογιακών ημερών μετά 
την ημέρα διεξαγωγής του διαγωνισμού τουλάχιστον 
μέχρι τις 17/03/2015. Ο χρόνος ισχύος των προσφορών 
είναι 180 ημέρες. 

6. Μπορεί να χορηγείται προκαταβολή στον Ανάδοχο, 
ύστερα από αίτησή του, σύμφωνα με τις διατάξεις του 
άρθρου 51 του Ν. 3669/2008. 

7. Χρόνος εκτέλεσης του έργου εκατόν ογδόντα (180) 
ημερολογιακές ημέρες. 

8. Το έργο χρηματοδοτείται από το Ε.Π. «Περιβάλλον 
- Αειφόρος Ανάπτυξη» 2007-2013 (ΤΑΜΕΙΟ ΣΥΝΟΧΗΣ - 
ΕΘΝΙΚΟΙ ΠΟΡΟΙ). 

9. Το αποτέλεσμα της δημοπρασίας θα εγκριθεί από 
την Οικονομική Επιτροπή Δ. Χίου. 

Χίος, 25 Ιουλίου 2014 
Ο Δήμαρχος 

ΠΟΛΥΔΩΡΟΣ ΛΑΜΠΡΙΝΟΥΔΗΣ 

-♦- 

( 2 ) 

ΟΡΓΑΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ 

Ο Οργανισμός Αστικών Συγκοινωνιών Αθηνών (Ο.Α.Σ.Α.) 
διενεργεί πρόχειρο διαγωνισμό με κριτήριο κατακύ- 
ρωσης τη χαμηλότερη τιμή για την κατασκευή 10.000 
± 5% ρολών εισιτηρίων, με διαδικασία ελεγχόμενης 
αρίθμησης και ΒαίΌοάθ για τα μηχανήματα έκδοσης 
των εισιτηρίων τα οποία θα κατασκευασθούν με χαρτί 
ασφαλείας του Ο.Α.Σ.Α. 

Προϋπολογισμός: 60.000,00 Ευρώ (πλέον ΦΠΑ). 

Γλώσσα Ελληνική. 

Ημερομηνία λήξης της προθεσμίας παραλαβής των 
προσφορών στο διαγωνισμό ορίζεται η 4/8/2014, ημέρα 
Δευτέρα και ώρα 11:00 π.μ., στα γραφεία του ΟΑΣΑ, 
Μετσόβου 15, Αθήνα. 

Ημερομηνία αποσφράγισης των προσφορών ορίζεται 
η 4/8/2014, ημέρα Δευτέρα και ώρα 11:00 π.μ., στον ίδιο 
χώρο. 

Πληροφορίες όλες τις εργάσιμες ημέρες από 08:00 
έως 14:00 από τον ΟΑΣΑ, Μετσόβου 15, Γ. Βασιλακόπου- 
λος, τηλ. 210-8200848. 

Αθήνα, 24 Ιουλίου 2014 

Ο Πρόεδρος και Διευθύνων Σύμβουλος 
ΓΡΗΓΟΡΗΣ ΔΗΜΗΤΡΙΑΔΗΣ 
-♦- 

(3) 

ΝΟΜΟΣ ΔΡΑΜΑΣ 
ΔΗΜΟΣ ΔΡΑΜΑΣ 

Αριθμ. 40065 

Ο Δήμος Δράμας προκηρύσσει δημόσιο μειοδοτικό 
διαγωνισμό με ανοικτή δημοπρασία (παρ. α του άρθρου 
3 του Ν. 3669/2008) για την ανάδειξη αναδόχου εκτέλε¬ 
σης του έργου: «ΟΔΟΠΟΙΙΑ ΤΚ ΣΚΑΛΩΤΗΣ» με προϋ¬ 
πολογισμό: 25.000,00 Ευρώ ( με αναθεώρηση και ΦΠΑ). 

Το έργο συντίθεται από τις ακόλουθες κατηγορίες 
εργασιών: 


Δαπάνη Εργασιών Οδοποιίας 14.926,80 € 

Γ ενικά έξοδα και Όφελος εργολάβου (ΓΕ+ΟΕ) 2.686,82 € 
Απρόβλεπτα (ποσοστού 15% επί της δαπάνης εργα¬ 
σιών και του κονδυλίου ΓΕ+ΟΕ) 2.642,04 € 

Αναθεώρηση (πρόβλεψη) 69,54 € 

Φόρος Προστιθέμενης Αξίας 4.674,80 € 

Οι ενδιαφερόμενοι μπορούν να παραλάβουν τα τεύχη 
δημοπράτησης από τη Διεύθυνση Τεχνικών Υπηρεσιών 
του Δήμου Δράμας κάθε εργάσιμη ημέρα και ώρα μέχρι 
και τις 21-08-2014 αντί τιμήματος 5€ το οποίο προκατα¬ 
βάλλεται στην οικονομική υπηρεσία του Δήμου Δράμας. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα Β. Πληρο¬ 
φορίες στη Δ/νση Τεχνικών Υπηρεσιών Δήμου Δράμας 
κατά τις εργάσιμες μέρες και ώρες, ΡΑΧ επικοινωνίας 
2521023343, αρμόδιοι υπάλληλοι για επικοινωνία: Οικο- 
νομίδης Γεώργιος, 2521350652 καθώς επίσης και στην 
ιστοσελίδα του δήμου Δράμας νννννν.άίπιοε-άΓαπηαε.ρΓ. 

Ο διαγωνισμός θα διεξαχθεί στα γραφεία της Δ/νσης 
Τεχνικών Υπηρεσιών του Δήμου Δράμας (δ/νση: Βερμίου 
2 και 1ης Ιουλίου-66100 Δράμα) στις 26-08-2014, ημέρα 
Τρίτη και ώρα 10.00 (λήξη επίδοσης προσφορών) από 
την αρμόδια επιτροπή. Το σύστημα υποβολής των προ¬ 
σφορών είναι το σύστημα με ενιαίο ποσοστό έκπτωσης 
κατά το άρθρο 5 του Ν. 3669/2008. 

Στο διαγωνισμό γίνονται δεκτοί: 
α) Διαγωνιζόμενοι, μεμονωμένοι ή σε κοινοπραξία, εγ¬ 
γεγραμμένοι στο Μ.Ε.ΕΠ. που καλύπτουν τις κατηγορίες 
και τις τάξεις του έργου εφόσον ανήκουν στην Α1 τάξη, 
στην Α2 τάξη και στην 1η τάξη για έργα κατηγορίας 
ΟΔΟΠΟΙΊΑΣ. Επίσης στη δημοπρασία μπορούν να συμ- 
μετάσχουν επιχειρήσεις που είναι εγγεγραμμένες στα 
Νομαρχιακά Μητρώα για έργα κατηγορίας ΟΔΟΠΟΙΙΑΣ 
(σύμφωνα με το άρθρο 11 της απόφασης του ΥΠΕΧΩΔΕ 
Δ17α/04/50/ΦΝ.430/01 ΦΕΚ-1314/Β/11-10-01). 

β) Διαγωνιζόμενοι, προερχόμενοι από κράτη μέλη της 
Ευρωπάίκής'Ενωσης ή του Ε.Ο.Χ. ή της Σ.Δ.Σ. του Π.Ο.Ε., 
όπου τηρούνται επίσημοι κατάλογοι αναγνωρισμένων 
εργοληπτών, εφόσον είναι εγγεγραμμένοι σε αυτούς 
και σε τάξη και κατηγορία αντίστοιχη του Ελληνικού 
Μητρώου Μ.Ε.ΕΠ. 

γ) Διαγωνιζόμενοι, προερχόμενοι από κράτη μέλη 
της Ευρωπαϊκής Ένωσης ή του Ε.Ο.Χ. ή της Σ.Δ.Σ. του 
Π.Ο.Ε., όπου δεν τηρούνται επίσημοι κατάλογοι αναγνω¬ 
ρισμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια (ποιοτικά και ποσοτικά) με το 
δημοπρατούμενο. 

Γ ια τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 406,00 € και ισχύος 
τουλάχιστον έξι μηνών και 30 ημερών μετά την ημέρα 
διεξαγωγής του διαγωνισμού. Ο χρόνος ισχύος των 
προσφορών είναι 6 μήνες. 

Το έργο χρηματοδοτείται από πιστώσεις ΣΑΤΑ. 

Δεν προβλέπεται η χορήγηση προκαταβολής στον 
Ανάδοχο. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Δράμας, σύμφωνα με 
το Ν. 3852/2010. 

Δράμα, 25 Ιουλίου 2014 

Με εντολή Δημάρχου 
Η προϊσταμένη της Δ/νσης ΤΥΔΔ 
ΙΩΑΝΝΑ ΠΑΠΑΔΟΠΟΥΛΟΥ 

(4) 

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ 
Αριθμ. Διακ. 6/2014 

Η Ανώτατη Σχολή Καλών Τεχνών προκηρύσσει Επανα¬ 
ληπτικό Διεθνή Ανοιχτό Διαγωνισμό με κριτήριο κατα- 
κύρωσης τη συμφερότερη προσφορά για την ανάδειξη 
αναδόχου λειτουργίας του εστιατορίου της ΑΣΚΤ για 
τα έτη 2015-17, συνολικού προϋπολογισμού 540.000,00 
ευρώ, συμπεριλαμβανομένου ΦΠΑ. Σύνταξη προσφοράς: 
Γλώσσα Ελληνική 

Ημερομηνία λήίης υποβολής προσφορών: Δευτέρα 
29 Σεπτεμβρίου 2014, ώρα 14.30 μ.μ. στο Τμήμα Πρωτο¬ 
κόλλου που βρίσκεται στο κεντρικό κτίριο της Α.Σ.Κ.Τ., 
στην οδό Πατησίων 42, Αθήνα. 

Ημερομηνία αποσφράγισης προσφορών: Τρίτη 30 Σε¬ 
πτεμβρίου 2014, ώρα 10.00 π.μ. στην Αίθουσα «Πρεβε- 
λάκη» που βρίσκεται στο κεντρικό κτίριο της Α.Σ.Κ.Τ., 
στην οδό Πατησίων 42, Αθήνα. 

Περισσότερες πληροφορίες για τους όρους του δια¬ 
γωνισμού και αντίγραφο της προκήρυξης παρέχονται 
κάθε εργάσιμη ημέρα 9.00 π.μ. -14.00 μ.μ. στην Α.Σ.Κ.Τ., 
Πατησίων 42 στην Δ/νση Οικονομικής Διαχείρισης - 
Τμήμα Προμηθειών (Λυράκος τηλ.: 210/3897-106, Εαχ: 
210/3816-926 - νννννν.αεία.ρ γ (Τμήμα ΕΙΚΑΣΤΙΚΩΝ ΤΕΧΝΩΝ- 
ΑΝΑΚΟΙΝΩΣΕΙΣ-ΤΜΗΜΑ ΠΡΟΜΗΘΕΙΩΝ). 

Αθήνα, 25 Ιουλίου 2014 

Ο Πρύτανης 
ΓΕΩΡΓΙΟΣ ΧΑΡΒΑΛΙΑΣ 
-♦- 

(5) 

ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ 
ΚΑΙ ΕΚΔΟΣΕΩΝ «ΔΙΟΦΑΝΤΟΣ» 

Αριθμ. Διακ. Π837/22.07.2014 

Α. Αναθέτουσα Αρχή 

Το Νομικό Πρόσωπο Ιδιωτικού Δικαίου μη κερδοσκο¬ 
πικού χαρακτήρα με την επωνυμία «Ινστιτούτο Τεχνολο¬ 
γίας Υπολογιστών και Εκδόσεων «Διόφαντος» (Ι.Τ.Υ.Ε.)» 
που υπάγεται στην εποπτεία του Υπουργού Παιδείας και 
Θρησκευμάτων (ΥΠΑΙΘ), δυνάμει της Ένταξης Πράξης 
του Επιχειρησιακού Προγράμματος «ΕΚΠΑΙΔΕΥΣΗ ΚΑΙ 
ΔΙΑ ΒΙΟΥ ΜΑΘΗΣΗ» με τίτλο, «ΣΤΗΡΙΖΩ- Οριζόντιο 
έργο υποστήριξης σχολείων, εκπαιδευτικών και μαθη¬ 
τών στο δρόμο για το ΨΗΦΙΑΚΟ ΣΧΟΛΕΙΟ, νέες υπη¬ 
ρεσίες Πανελλήνιου Σχολικού Δικτύου και Στήριξης του 
ΨΗΦΙΑΚΟΥ ΣΧΟΛΕΙΟΥ», που συγχρηματοδοτείται από 
πόρους της Ευρωπαϊκής Ένωσης- Ευρωπαϊκό Κοινωνικό 
Ταμείο (ΕΚΤ) και από Εθνικούς Πόρους στο πλαίσιο του 
ΕΣΠΑ, κωδ. Πράξης ΟΠΣ 355294, απόφαση ένταξης με 
αρ. πρωτ. 13275/27.7.2011 ΑΔΑ: 4Α5Μ9-90Η (ως ισχύει). 

Διεύθυνση: Ν. Καζαντζάκη, Πανεπιστημιούπολη Πα¬ 
τριόν, Τ.Κ. 265 04 Ρίο, 

Τηλ - +30 2610 960300, ίαχ: +30 2610 960490, Ιστοσε¬ 
λίδα: άΙΙρΥ/νννννν.αΙΙ.ρΓ 

Αρμόδιος υπάλληλος για την παροχή πληροφοριών 
και διευκρινίσεων σχετικά με το Τεύχος Προκήρυξης 
είναι η Γιούλα Βέλιου τηλ. 2610-960.327 - Ραχ: 2610- 
960.490 - Ε-πγοϊΙ: είίπζο-Ιθηάθΐ'δ 'αΓ οΐί “άοΓ ρπ 

Β. 1. Κοινό λεξιλόγιο για τις δημόσιες συμβάσεις (ΟΡ\/): 

32420000 Εξοπλισμός δικτύου 

30230000 Εξοπλισμός ηλεκτρονικών υπολογιστών 


Τόπος παράδοσης: 

Η παράδοση θα γίνει στο Ινστιτούτο Τεχνολογίας 
Υπολογιστών και Εκδόσεων (ΙΤΥΕ) «Διόφαντος», Κτίριο 
«Δ. Μαρίτσας», Νίκου Καζαντζάκη, Πανεπιστημιούπολη 
Πατρών, 265 04, Ρίο Πατρών και σε εγκαταστάσεις στην 
Αθήνα. 

2. Αντικείμενο του διαγωνισμού: 

Το αντικείμενο του προκηρυσσόμενου Έργου, που 
εντάσσεται στο πλαίσιο υλοποίησης του Υποέργου 19 
«Αναβάθμιση υποδομών του ΙΤΥΕ για την αποδοτικό¬ 
τερη υλοποίηση δράσεων του ψηφιακού σχολείου» της 
ανωτέρω πράξης του Αξονα Προτεραιότητας 1 «Ανα¬ 
βάθμιση της ποιότητας της εκπαίδευσης και προώθη¬ 
ση της κοινωνικής ενσωμάτωσης στις 8 Περιφέρειες 
Σύγκλισης», του Αξονα Προτεραιότητας 2 «Αναβάθμιση 
της ποιότητας της εκπαίδευσης και προώθηση της κοι¬ 
νωνικής ενσωμάτωσης στις 3 Περιφέρειες Σταδιακής 
Εξόδου» και του Άξονα Προτεραιότητας 3 «Αναβάθμι¬ 
ση της ποιότητας της εκπαίδευσης και προώθηση της 
κοινωνικής ενσωμάτωσης στις 2 Περιφέρειες Σταδιακής 
Εισόδου» του ΕΠ «Εκπαίδευση και Δια Βίου Μάθηση», 
2007-2013, αφορά την προμήθεια και εγκατάσταση δι- 
κτυακού, υπολογιστικού και λοιπού περιφερειακού εξο¬ 
πλισμού και λογισμικού για την αναβάθμιση κεντρικών 
υποδομών του ΙΤΥΕ και την υποστήριξη των δράσεων 
του Ψηφιακού Σχολείου. 

3. Προϋπολογισμός διαγωνισμού: 

Ο προϋπολογισμός του Έργου που αποτελεί και το 
ανώτατο ποσό για την υποβολή προσφορών ισούται με 
499.999,99 € συμπεριλαμβανομένου ΦΠΑ 23% (προϋπο¬ 
λογισμός χωρίς ΦΠΑ: 406.504,06 € - ΦΠΑ: 93.495,93 €). 

Οι δαπάνες της Πράξης θα βαρύνουν το Πρόγραμμα 
Δημοσίων Επενδύσεων, ΣΑΕ 2458, ενάριθμος κωδικός 
Πράξης 2011ΣΕ24580103. 

ΤοΈργο χρηματοδοτείται από το Επιχειρησιακό Πρό¬ 
γραμμα «Εκπαίδευση και Δια Βίου Μάθηση» που συγ- 
χρηματοδοτείται από πόρους της Ευρωπαϊκής Ένωσης- 
Ευρωπαϊκό Κοινωνικό Ταμείο (ΕΚΤ) και από Εθνικούς 
Πόρους στο πλαίσιο του ΕΣΠΑ 2007-2013. 

4. Διάρκεια Σύμβασης: 

Τέσσερις (4) μήνες από την υπογραφή της Σύμβασης. 

Γ. 1. Απαιτούμενες εγγυήσεις: 

α) Εγγυητική Επιστολή Συμμετοχής στον Διαγωνισμό, 
ποσού ίσο με το πέντε επί τοις εκατό (5%) του προϋπο¬ 
λογισμού του με Φ.Π.Α, ποσού τουλάχιστον εικοσιπέντε 
χιλιάδων ευρώ (25.000,00 €) 

β) Εγγυητική Επιστολή Καλής Εκτέλεσης των όρων 
της Σύμβασης, ποσού ίσου με το Δέκα επί τοις εκατό 
(10%) της συνολικής συμβατικής αξίας, χωρίς το Φ.Π.Α, 
με διάρκεια δύο (2) τουλάχιστον μήνες μετά την ημε¬ 
ρομηνία λήξης της σύμβασης. 

γ) Εγγυητική Επιστολή Καλής Λειτουργίας του εξοπλι¬ 
σμού και λογισμικού ποσού ίσου με το πέντε επί τοις 
εκατό (5%) της συνολικής συμβατικής αξίας, χωρίς το 
Φ.Π.Α, με διάρκεια όλο το χρονικό διάστημα της Εγγύ¬ 
ησης Καλής Λειτουργίας που ζητείται μετά από την 
Οριστική Παραλαβή του έργου. 

2. Κύριοι όροι χρηματοδότησης και πληρωμών 

α) Η δαπάνη που προκαλείται θα βαρύνει τον κω¬ 
δικό Σ.ΑΈ 2458 με ενάριθμο κωδικό Πράξης (ΣΑ) 
2011ΣΕ24580103 

Η σχετική Πράξη συγχρηματοδοτείται μέσω του Επι¬ 
χειρησιακού Προγράμματος «Εκπαίδευση και Δια Βίου 

Μάθηση» από πόρους της Ευρωπαϊκής'Ενωσης - Ευρω¬ 
παϊκό Κοινωνικό Ταμείο (ΕΚΤ) και από Εθνικούς Πόρους 
στο πλαίσιο του ΕΣΠΑ 2007-2013. 

β) Η πληρωμή του Οριστικού Αναδόχου, σύμφωνα με 
την Οικονομική Προσφορά του, θα γίνει με το 100% της 
αξίας μετά την οριστική παραλαβή του Έργου. 

Σε κάθε περίπτωση οι πληρωμές θα γίνονται εντός 
διαστήματος δεκαπέντε (15) εργάσιμων ημερών από 
την άφιξη στο ΙΤΥΕ της αντίστοιχης χρηματοδότησης. 
Η διαδικασία Οριστικής Παραλαβής καθορίζεται στο 
Αρθρο Α.5.5 της Διακήρυξης. 

Σε περίπτωση μη έγκαιρης καταβολής του συμβατι¬ 
κού τιμήματος από την Αναθέτουσα Αρχή, ο Ανάδοχος 
δεν δικαιούται να ζητήσει επιπρόσθετη αποζημίωση ή 
οποιαδήποτε υπαναχώρηση από τις συμβατικές του 
υποχρεώσεις. 

Η πληρωμή της αξίας του υπό ανάθεσηΈργου θα γίνε¬ 
ται με την προσκόμιση των νομίμων παραστατικών και 
δικαιολογητικών που προβλέπονται από τις ισχύουσες 
διατάξεις, καθώς και κάθε άλλου δικαιολογητικού που 
τυχόν ήθελε ζητηθεί από τις αρμόδιες υπηρεσίες που 
διενεργούν τον έλεγχο και την πληρωμή και υπόκειται 
σε κάθε νόμιμη κράτηση ή φόρο. 

Κανένα άλλο κόστος πέραν από το αντίτιμο της Σύμ¬ 
βασης δεν θα βαρύνει την Αναθέτουσα Αρχή κατά την 
εκτέλεση του Έργου για τα μέρη αυτού τα οποία ανα¬ 
τίθενται στον Ανάδοχο. Οι δασμοί, φόροι και λοιπές δη¬ 
μοσιονομικές επιβαρύνσεις βαρύνουν αποκλειστικά τον 
Ανάδοχο. Ο Ανάδοχος θεωρείται ότι προτού υποβάλει 
την Προσφορά του, έχει λάβει υπόψη όλα τα αναγκαία 
στοιχεία για την εμπρόθεσμη και προσήκουσα εκτέλε¬ 
ση της Σύμβασης και συνεπώς, στο Συμβατικό Τίμημα 
περιλαμβάνονται όλα τα σχετικά με την εκτέλεση της 
Σύμβασης έξοδα. 

3. Νομική μορφή που πρέπει να έχει ο όμιλος οικονομι¬ 
κών φορέων στον οποίο θα κατακυρωθεί ο διαγωνισμός: 
Σε περίπτωση που ο διαγωνισμός κατακυρωθεί σε ένω¬ 
ση οικονομικών φορέων, είναι δυνατόν να υποχρεωθεί 
από την Αναθέτουσα Αρχή να περιβληθεί σε ορισμένη 
νομική μορφή, στο βαθμό που αυτό είναι αναγκαίο για 
την ικανοποιητική εκτέλεση της Σύμβασης. 

4. Προσωπική κατάσταση οικονομικών φορέων συμπε- 
ριλαμβανομένης της απαίτησης για εγγραφή σε Επιμε¬ 
λητήριο ή ανάλογο φορέα. Οι προϋποθέσεις συμμετοχής 
που πρέπει να πληρούν οι προσφέροντες οικονομικοί 
φορείς, καταγράφονται αναλυτικά στο Κεφάλαιο Α2: 
Δικαίωμα Συμμετοχής - Δικαιολογητικά του τεύχους 
Προκήρυξης του Διαγωνισμού. Τα απαιτούμενα δικαι- 
ολογητικά που θα κληθεί να υποβάλλει ο προσφέρων 
οικονομικός φορέας, καταγράφονται αναλυτικά στο Κε¬ 
φάλαιο Α2.2, Α2.3, Α2.4, Α.2.5 του τεύχους Προκήρυξης 
του Διαγωνισμού. 

5. Χρηματοοικονομική Επάρκεια - Ελάχιστο Επίπεδο: 
σύμφωνα με τα αναφερόμενα στο Κεφάλαιο Α.2.3 Δικαι- 
ολογητικά Ελάχιστων Προϋποθέσεων Συμμετοχής του 
Τεύχους Προκήρυξης του Διαγωνισμού και ειδικότερα: 

Ο υποψήφιος ανάδοχος οικονομικός φορέας πρέπει 
να έχει μέσο ύψος κύκλου εργασιών των τριών (3) τε¬ 
λευταίων διαχειριστικών χρήσεων μεγαλύτερο από το 
150% του προϋπολογισμού (συμπεριλαμβανομένου του 
ΦΠΑ) του υπό ανάθεσηΈργου. 

Σε περίπτωση που ο υποψήφιος Οικονομικός Φορέας 
δραστηριοποιείται για χρονικό διάστημα μικρότερο των 


τριών διαχειριστικών χρήσεων, τότε ο μέσος κύκλος 
εργασιών για όσες διαχειριστικές χρήσεις δραστηριο¬ 
ποιείται, θα πρέπει να είναι μεγαλύτερος από το 150% 
(συμπεριλαμβανομένου του ΦΠΑ) του προϋπολογισμού 
του Έργου. 

Σε περίπτωση ένωσης ή κοινοπραξίας, η ανωτέρω 
απαίτηση μπορεί να καλύπτεται αθροιστικά από μέ¬ 
ρος ή το σύνολο των συμμετεχόντων στην ένωση ή 
κοινοπραξία. 

Ο υποψήφιος Οικονομικός Φορέας οφείλει να απο¬ 
δείξει την ανωτέρω ελάχιστη προϋπόθεση συμμετοχής, 
καταθέτοντας τα ακόλουθα στοιχεία τεκμηρίωσης: 

Αντίγραφα ή αποσπάσματα Ισολογισμών των τελευ¬ 
ταίων τριών (3) διαχειριστικών χρήσεων σε περίπτωση 
που υποχρεούται στην έκδοση Ισολογισμών 

ή 

Δήλωση (Ν. 1599/1986 θεωρημένη με το γνήσιο της 
υπογραφής) του συνολικού ύψους του ετήσιου κύκλου 
εργασιών και αντίγραφα των υποβληθέντων σχετικών 
φορολογικών εντύπων Ε3 και Ε5, της ανωτέρω τριετί¬ 
ας, σε περίπτωση που δεν υποχρεούται στην έκδοση 
Ισολογισμών. 

6. Τεχνικές και επαγγελματικές ικανότητες - Ελάχιστο 
επίπεδο: σύμφωνα με τα αναφερόμενα στο Κεφάλαιο 
Α.2.3 Δικαιολογητικά Ελάχιστων Προϋποθέσεων Συμ¬ 
μετοχής του Τεύχους Προκήρυξης του Διαγωνισμού 
και ειδικότερα: 

1. Πιστοποίηση για τις προσφερόμενες υπηρεσίες 
προμήθειας συστημάτων πληροφορικής από αναγνω¬ 
ρισμένο Οργανισμό / Ινστιτούτο Πιστοποίησης κατά 130 
ή ισοδύναμο πρότυπο πιστοποίησης. 

2. Ότι διαθέτει την κατάλληλη οργάνωση, δομή και 
μέσα, ώστε να ανταπεξέλθει επιτυχώς στις απαιτήσεις 
του υπό ανάθεση Έργου και οφείλει να το αποδείξει 
καταθέτοντας αναλυτική παρουσίαση των κάτωθι χα¬ 
ρακτηριστικών του υποψήφιου Οικονομικού Φορέα: 

• - επιχειρηματική δομή, 

• - τομείς δραστηριότητας, 

• - προϊόντα και υπηρεσίες, 

• - εγκαταστάσεις και εξοπλισμό. 

• Τα στοιχεία σχετικά με την επιχειρηματική δομή 
του υποψηφίου θα πρέπει να περιλαμβάνουν και το 
προσωπικό ανά κατηγορία και την τεχνική του υποδομή. 
Έμφαση θα πρέπει να δοθεί στην περιγραφή μηχανι¬ 
σμών και δομών όπως πιστοποίηση προσωπικού και 
υπηρεσιών σε θέματα που εμπλέκονται άμεσα στην 
υλοποίηση του έργου. 

3. Να έχει αποδεδειγμένη εμπειρία, στην προμήθεια, 
σχεδίασμά και υλοποίηση δικτυακών υποδομών η οποία 
θα τεκμηριώνεται από Κατάλογο των κυριότερων έργων 
που εκτέλεσε κατά τα πέντε (5) τελευταία έτη, ιδίως 
δε των ανάλογων με το αντικείμενο του υπό ανάθεση 
Έργου. Στον κατάλογο θα πρέπει να περιλαμβάνονται 
τουλάχιστον δύο (2) έργα με αντικείμενο αντίστοιχο 
του προκηρυσσόμενου έργου για τα οποία θα δοθεί 
αναλυτικότερη περιγραφή (π.χ. τεχνική περιγραφή ή 
σύμβαση υλοποίησης κ.λπ.) τα οποία έχουν ολοκληρω¬ 
θεί επιτυχώς. 

Εάν ο διαγωνιζόμενος είναι Σύμπραξη, Κοινοπραξία 
ή Ένωση φυσικών ή νομικών προσώπων η απαιτούμενη 
τεχνική, επαγγελματική και χρηματοπιστωτική ικανότη¬ 
τα μπορεί να προκύπτει αθροιστικά από τα μέλη της 
Σύμπραξης, Κοινοπραξίας ή Ένωσης. 

Δ. 1. Κριτήριο κατακύρωσης: Η πλέον συμφέρουσα από 
οικονομική άποψη προσφορά σύμφωνα με τα κριτήρια 
που αναφέρονται στα συμβατικά τεύχη. 

2. Διάθεση τεύχους προκήρυξης και λοιπών εγγράφων: 
Η διάθεση της Διακήρυξης ή και τυχόν τροποποιήσεις 
αυτής γίνεται από την έδρα της Αναθέτουσας Αρχής 
κατά τη διάρκεια των εργάσιμων ημερών και μέσα στο 
ωράριο εργασίας της Αναθέτουσας Αρχής, χωρίς την 
καταβολή αντιτίμου και η παραλαβή της γίνεται αυ¬ 
τοπροσώπως ή μέσω ταχυμεταφοράς, στη τελευταία 
δε περίπτωση κατόπιν εγγράφου αιτήματος του ενδι¬ 
αφερομένου με οποιοδήποτε ηλεκτρονικό ή μη τρόπο. 

Το πλήρες κείμενο της Διακήρυξης διατίθεται και σε 
ηλεκτρονική μορφή μέσω του Διαδικτύου στη διεύθυνση 
ίιΙΙρ://νν\Λ/\Λ/.οΙί.9Γ/ΙθηάθΓ5. Σημείωση: Η Αναθέτουσα Αρχή 
δεν μπορεί να εγγυηθεί την ορθότητα, πληρότητα και 
ακρίβεια των εγγράφων που διατίθενται μέσα από το 
Διαδίκτυο. 

Η καταληκτική προθεσμία για τη λήψη των εγγράφων 
του Διαγωνισμού είναι η 16/9/2014, ημέρα Τρίτη, δηλα¬ 
δή έξι (6) μέρες πριν την ημερομηνία λήξης υποβολής 
Προσφορών 

3. Καταληκτική ημερομηνία - τόπος υποβολής προ¬ 
σφορών: Οι υποψήφιοι Οικονομικοί Φορείς πρέπει να 
υποβάλουν τις προσφορές τους, σύμφωνα με τα οριζό¬ 
μενα στην παρούσα Διακήρυξη το αργότερο μέχρι τις 
23/9/2014 και ώρα 13:30 (ημερομηνία η οποία απέχει του¬ 
λάχιστον 52 ημέρες από την ημερομηνία αποστολής της 
προκήρυξης για δημοσίευση στην επίσημη εφημερίδα 
της ΕΕ), στην έδρα της Αναθέτουσας Αρχής (Κτίριο «Δ. 
Μαρίτσας», Ν. Καζαντζάκη, Πανεπιστημιούπολη Πατρίων, 
Ρίο), υπόψη κου Δ. Καράίσκάκη. 

4. Γλώσσα σύνταξης προσφοράς: ΕΛΛΗΝΙΚΗ 

5. Χρονική διάρκεια ισχύος προσφοράς: Έξι (6) μήνες 
από την επομένη μέρα της διενέργειας του διαγωνι¬ 
σμού. Προσφορά που ορίζει μικρότερο χρόνο ισχύος 
απορρίπτεται ως απαράδεκτη. 

Εάν προκύψει θέμα παράτασης της ισχύος των Προ¬ 
σφορών η Αναθέτουσα Αρχή θα απευθύνει έγγραφο 
ερώτημα προς τους προσφέροντες, πριν τη λήξη ισχύος 
των Προσφορών, αν αποδέχονται την παράταση για 
χρονικό διάστημα έξι (6) μηνών, κατ’ ανώτατο όριο. Οι 
προσφέροντες θα οφείλουν να απαντήσουν μέσα σε 
τρεις (3) εργάσιμες ημέρες. 

6. Αποσφράγιση προσφορών - Διενέργεια Διαγωνι¬ 
σμού: Η αποσφράγιση των προσφορών γίνεται δημόσια 
από την Επιτροπή την Τρίτη 23/9/2014 και ώρα 14:00 στα 
γραφεία της Αναθέτουσας Αρχής (Κτίριο «Δ. Μαρίτσας», 
Ν. Καζαντζάκη, Πανεπιστημιούπολη Πατρίων, Ρίο), πα¬ 
ρουσία των προσφερόντων ή των νομίμως εξουσιοδο¬ 
τημένων εκπροσώπων τους. 

Ε. 1. Ο διαγωνισμός διενεργείται στο πλαίσιο του 
Υποέργου 19 «Αναβάθμιση υποδομών του ΙΤΥΕ για την 
αποδοτικότερη υλοποίηση δράσεων του Ψηφιακού 
Σχολείου» της πράξης «ΣΤΗΡΙΖΩ- Οριζόντιο έργο 
υποστήριξης σχολείων, εκπαιδευτικών και μαθητών στο 
δρόμο για το ΨΗΦΙΑΚΟ ΣΧΟΛΕΙΟ, νέες υπηρεσίες Πα¬ 
νελλήνιου Σχολικού Δικτύου και Στήριξης του ΨΗΦΙΑ¬ 
ΚΟΥ ΣΧΟΛΕΙΟΥ» των Αξόνων Προτεραιότητας 1,2 και 3 
του Επιχειρησιακού Προγράμματος «Εκπαίδευση και Δια 
Βίου Μάθηση», 2007-2013 που συγχρηματοδοτείται από 
την Ευρωπαϊκή Ένωση (Ευρωπαϊκό Κοινωνικό Ταμείο) 
και από Εθνικούς Πόρους. 


2. Διαδικασίες προσφυγής: Διοικητικές προσφυγές 
κατά της Διακήρυξης του διαγωνισμού, της συμμετο¬ 
χής προσφέροντος σ’ αυτόν και της νομιμότητας της 
διενέργειάς του έως και της κατακυρωτικής απόφασης 
υποβάλλονται για τους λόγους και με τη διαδικασία που 
προβλέπεται από το Ν. 3886/2010 (ΦΕΚ 173 Α) «Δικαστική 
προστασία κατά τη σύναψη δημοσίων συμβάσεων» και 
την οδηγία 2007/66/ΕΚ του Ευρωπαϊκού Κοινοβουλίου 
και Συμβουλίου της 11ης Δεκεμβρίου 2007 για την τρο¬ 
ποποίηση των οδηγιών 89/665/ΕΟΚ και 92/13/ΕΟΚ του 
Συμβουλίου όσον αφορά τη βελτίωση της αποτελεσμα- 
τικότητας των διαδικασιών προσφυγής στον τομέα της 
σύναψης δημόσιων συμβάσεων. 

Αρμόδιο όργανο είναι η Επιτροπή Ενστάσεων/Προ¬ 
σφυγών που συστήνεται με την έκδοση σχετικής από¬ 
φασης της Αναθέτουσας Αρχής. 

Πληροφορίες παρέχονται από την αρμόδια υπάλληλο 
που αναφέρεται στο κεφάλαιο Α της παρούσας. 

3. Ημερομηνία αποστολής της προκήρυξης στο Συ¬ 
μπλήρωμα της Επίσημης Εφημερίδας της Ευρωπαϊκής 
Ένωσης: 25/07/2014. 

4. Η παρούσα Περίληψη θα σταλεί για δημοσίευση 
στο Φύλλο της Εφημερίδος της Κυβερνήσεως (Τεύχος 
Δημοσίων Διακηρύξεων και Συμβάσεων) και στον ημερή¬ 
σιο Ελληνικό τύπο. Θα αναρτηθεί επίσης στον ιστότοπο 
του ’Διαύγεια’ και στον ιστότοπο του ΙΤΥΕ. Το κόστος 
δημοσίευσης της Περίληψης στον Ελληνικό Τύπο θα 
καλυφθεί από τον προϋπολογισμό της σχετικής Πράξης. 

Ο Προεδρεύων Αντιπρόεδρος 

ΧΡΗΣΤΟΣ ΚΑΚΛΑΜΑΝΗΣ 
-♦- 

( 6 ) 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 
ΓΕΝΙΚΗ Δ/ΝΣΗ ΑΝΑΠΤ/ΚΟΥ 
ΠΡΟΓΡ/ΜΟΥ ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
Δ/ΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΚΑΣΤΟΡΙΑΣ 

Αριθμ. 76095/2234 

Η Δ.Τ.Ε.- Π.Ε. Καστοριάς - Π.Δ.Μ. προκηρύσσει δημόσιο 
ανοιχτό διαγωνισμό, με σφραγισμένες προσφορές με το 
σύστημα δημοπρασίας «προσφοράς με ενιαίο ποσοστό 
έκπτωσης στις τιμές του τιμολογίου της Υπηρεσίας για 
την ανάδειξη αναδόχου κατασκευής του έργου: «Αποκα¬ 
τάσταση ζημιών Ε.Ο. Δικτύου Π.Ε. Καστοριάς» με προ¬ 
ϋπολογισμό 475.000,00 ΕΥΡΩ (με ΦΠΑ και αναθεώρηση). 
Το έργο συντίθεται από μία κατηγορία εργασιών, την 
κατηγορία ΟΔΟΠΟΙΙΑΣ, με προϋπολογισμό 386.158,52 € 
(δαπάνη εργασιών, ΓΈ. - ΟΈ. και απρόβλεπτα). 

1. Το έργο χρηματοδοτείται από Πιστώσεις του Προ¬ 
γράμματος (ΣΑΕΠ 041) κ.ε.2008ΕΠ 041000) και υπόκειται 
στις κρατήσεις που προβλέπονται για τα έργα αυτά. 

Με την αριθμ. 1178/14/πρ.26/08-07-2014 απόφαση της 
Ο.Ε.-Π.Δ.Μ. εγκρίθηκε η διακήρυξη του έργου. 

2. Το αντικείμενο της σύμβασης αφορά σε εργασίες 
αποκατάστασης ζημιών του Επαρχιακού Ο.Δ. της Π.Ε. 
Καστοριάς, και ειδικώτερα στην: «Συντήρηση γεφυρών 
(πτερυγότοιχοι, κάγκελα κ.λπ.), καθαρισμό ρεμάτων γε¬ 
φυρών, εκβάθυνση τάφρων απορροής όμβριων υδάτων, 
εκβραχισμούς στην περιοχή της Κοτύλης, επένδυση με 
σκυρόδεμα στην περιοχή της Κοτύλης, ασφαλτόστρωση 
στην περιοχή Κορεστείων στην περιοχή Χάνι Μπιρίκι, 

στην περιοχή Περιβόλι, τοποθέτηση στηθαίων ασφα¬ 
λείας και διαγράμμιση 10 κόμβων στο Ε.Ο. Δίκτυο Π.Ε. 
Καστοριάς». 

3. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της Δ/νσης Τεχνικών 
Έργων Π.Ε. Καστοριάς, Διοικητήριο, Καστοριά 52100 (3ος 
όροφος, γραφείο 13), μέχρι την Πέμπτη 14-8-2014 υπο¬ 
βάλλοντας σχετική αίτηση. 

Πληροφορίες στο τηλέφωνο 2467350227, ΡΑΧ επικοι¬ 
νωνίας 2467022223, αρμόδιος υπάλληλος για επικοινω¬ 
νία Στρέζου Ζωή. 

4. Ο διαγωνισμός θα διεξαχθεί στις 19/8/2014, ημέρα 
Τρίτη και ώρα 10:00 π.μ. (ώρα λήξης παραλαβής προ¬ 
σφορών) και το σύστημα υποβολής προσφορών είναι 
του άρθρου 5 «υποβολή προσφορών με το σύστημα 
προσφοράς με ενιαίο ποσοστό έκπτωσης στις τιμές 
του τιμολογίου της Υπηρεσίας» του Ν. 3669/08 (ΚΔΕ). 
Αν για οποιονδήποτε λόγο δε διεξαχθεί η δημοπρασία 
την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί 
σε νέα ημερομηνία που θα καθορίσει με πράξη της 
η Προϊσταμένη Αρχή και η οποία θα γνωστοποιηθεί 
με τηλεομοιότυπο (Ραχ) πέντε (5) τουλάχιστον ημέρες 
πριν τη νέα ημερομηνία σε όσους έλαβαν τεύχη του 
διαγωνισμού. 

5. Στο διαγωνισμό γίνονται δεκτοί: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., εφό¬ 
σον ανήκουν στην 1η τάξη και άνω για έργα κατηγορίας 
ΟΔΟΠΟΙΙΑΣ σύμφωνα με τους ισχύοντες περιορισμούς. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

5.1. Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

5.2. Κοινοπραξίες εργοληπτικών επιχειρήσεων εγ¬ 
γεγραμμένων στην Α2 τάξη του Μ.Ε.ΕΠ. για έργα κα¬ 
τηγορίας ΟΔΟΠΟΙΙΑΣ με τις προϋποθέσεις της παρ. 
10 του άρθρου 16 του ΚΔΕ (αναβάθμιση ορίου λόγω 
κοινοπραξίας). 

6. Για τη συμμετοχή στο διαγωνισμό απαιτείται η 
κατάθεση εγγυητικής επιστολής, που ανέρχονται στο 
ποσό των 7.723,17€. Οι εγγυητικές επιστολές απευθύνο¬ 
νται στην Δ/νση ΤεχνικώνΈργων Π.Ε. Καστοριάς και ισχύ 
έχουν όχι μικρότερη των (6) έξι μηνών και 30 ημερών, 


από την ημερομηνία δημοπράτησης. Ο χρόνος ισχύος 
των προσφορών είναι έξι (6) μήνες, από την ημερομηνία 
υποβολής των προσφορών. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή της Π.Δ.Μ. 

8. Η διαδικασία διεξαγωγής της δημοπρασίας, καθώς και 
η εκτέλεση του έργου διέπονται από τις διατάξεις του 
Ν. 3669/08 «Κύρωση της Κωδικοποίησης της νομοθεσίας 
κατασκευής δημοσίων έργων» (ΚΔΕ), όπως τροποποιήθηκε 
και ισχύει κατά την ημερομηνία αποστολής της παρούσας 
Περίληψης Διακήρυξης για δημοσίευση στον Ελληνικό 
Τύπο και με τους όρους της Αναλυτικής Διακήρυξης. 

Καστοριά, 25 Ιουλίου 2014 

Ο Περιφερειάρχης 
ΓΕΩΡΓΙΟΣ ΔΑΚΗΣ 

-♦- 

(7) 

ΠΑΝΕΠΙΣΤΗΜΙΟ ΙΩΑΝΝΙΝΩΝ 
Αριθμ. Διακ. 4/2014 

Το Πανεπιστήμιο Ιωαννίνων προκηρύσσει Διεθνή 
ανοικτό διαγωνισμό με σφραγισμένες προσφορές και 
κριτήριο κατακύρωσης τη χαμηλότερη τιμή, για την 

ανάδειξη αναδόχου για την παροχή υπηρεσιών για 
την συντήρηση και λειτουργία των Η/Μ εγκαταστάσε¬ 
ων της Παν/πολης Ιωαννίνων, με διάρκεια σύμβασης 
δώδεκα (12) μηνών. 

Ο συνολικός προϋπολογισμός ανέρχεται στο ποσό των 
τετρακοσίων πέντε χιλιάδων ΕΥΡΩ (405.000,00€) με τον 
αναλογούντα Φ.Π.Α. από πιστώσεις του Προγράμματος 
Δημοσίων Επενδύσεων του Πανεπιστημίου Ιωαννίνων 

Οι δικαιούμενοι συμμετοχής στο διαγωνισμό πρέπει να 
ασκούν εμπορικό ή βιομηχανικό ή βιοτεχνικό συναφές 
επάγγελμα στην Ελλάδα ή στην αλλοδαπή. 

Τόπος παράδοσης: Πανεπιστήμιο Ιωαννίνων 

Γλώσσα: Ελληνική 

Ημερομηνία λήξης υποβολής των προσφορών η 1η 
Σεπτεμβρίου 2014, ημέρα Δευτέρα και ώρα 12:00 μ.μ. 

Οι προσφορές θα κατατεθούν στο Τμήμα Προμηθειών 
της Διεύθυνσης Οικονομικής Διαχείρισης, Μεταβατικό 
Κτήριο, 2ος όροφος, 45110 Ιωάννινα. 

Οι προσφορές μπορούν να αποστέλλονται στην ως 
άνω Υπηρεσία με οποιοδήποτε τρόπο. 

Ημερομηνία αποσφράγισης προσφορών η 2η Σεπτεμ¬ 
βρίου 2014, ημέρα Τρίτη και ώρα 10:00 π.μ. 

Ζητούμενα δικαιολογητικά: Εγγυητική Επιστολή συμ¬ 
μετοχής στο διαγωνισμό ποσοστού 5% στην προϋπολο- 
γισθείσα δαπάνη και τα λοιπά οριζόμενα στα αναλυτικά 
τεύχη της Διακήρυξης. 

Ημερομηνία αποστολής για δημοσίευση της περίλη¬ 
ψης της Διακήρυξης στην ΕυρωπαϊκήΈνωση: η 24-7-2014 
και στον Ελληνικό Τύπο η 25-7-2014. 

Γ ια τη συμμετοχή στο διαγωνισμό τα τεύχη των διακη¬ 
ρύξεων θα διατίθενται έναντι απόδειξης με την καταβο¬ 
λή ποσού εκατόν σαράντα επτά ΕΥΡΩ (147 €) (απόφαση 
Π.Σ. Συν. αριθμ. 296/28-2-91, 848/23-6-05 και 7814/28-2-13), 
στην Εταιρεία Αξιοποίησης και Διαχείρισης Περιουσίας 
Πανεπιστημίου Ιωαννίνων. 

Πληροφορίες και διακηρύξεις θα δίνονται από το Τμήμα 
Προμηθειών του Πανεπιστημίου όλες τις εργάσιμες ημέ¬ 
ρες και ώρες μέχρι την προηγούμενη της διενέργειας του 
διαγωνισμού, τηλ.: 26510 - 07130, 07927 - ΡΑΧ: 2651007001. 

Το τεύχος της διακήρυξης έχει αναρτηθεί και στην 
ακόλουθη ηλεκτρονική διεύθυνση: όΙΙρ://\Λ/\Λ/\Λ/.υοι.ς|ΐ'/ 
5βΓνίοθ5/θοοποπηίο/3υρρΙίθ3. 

Ιωάννινα, 24 Ιουλίου 2014 
Ο Πρύτανης 

ΤΡΙΑΝΤΑΦΥΛΛΟΣ ΑΛΜΠΑΝΗΣ 

-♦- 

( 8 ) 

ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

«Ετήσια Συντήρηση, επίβλεψη και λειτουργία των 
ηλεκτρομηχανολογικών και οικοδομικών εγκαταστά¬ 
σεων και στοιχείων στο κτίριο του Αρειου Πάγου». 

1. Αναθέτουσα αρχή: «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», 
Λ. Μεσογείων 96,115 27 Αθήνα. 

2. Επιλέγεις τρόπος σύναψης της σύμβασης: 

Διεθνής ανοιχτός μειοδοτικός διαγωνισμός με σφρα¬ 
γισμένες προσφορές με το σύστημα προσφοράς με 
ελεύθερη συμπλήρωση τιμολογίου, σύμφωνα με τον 
Κανονισμό Ανάθεσης και ΕκτέλεσηςΈργων της εταιρίας 
(ΦΕΚ 114Β/12-2-98) και την ισχύουσα νομοθεσία. 

3. Τύπος της σύμβασης: Σύμβαση παροχής υπηρεσιών 
ΘΡν : 45259000. 

4. Τόπος παράδοσης: Νομός Αττικής - Κτίριο Αρειου 
Πάγου. 

Κωδικός ΝϋΤ3: ΟΒ3ΘΟ 

α) Φύση των ζητούμενων προϊόντων, γενικά χαρακτη¬ 
ριστικά της προμήθειας: Παροχή υπηρεσιών συντήρη¬ 
σης, επίβλεψης και λειτουργίας των ηλεκτρομηχανολο- 
γικών και οικοδομικών εγκαταστάσεων και στοιχείων 
στο κτήριο του Αρειου Πάγου. 

β) Στοιχεία σχετικά με το αντικείμενο της προμήθει¬ 
ας ή της σύμβασης: Ο προϋπολογισμός της υπηρεσίας 
ανέρχεται στο ποσόν των € 533.684,00 συμπεριλαμβα¬ 
νομένου ΦΠΑ 23%. 

Στη δημοπρασία γίνονται δεκτές: 

α. Εργοληπτικές επιχειρήσεις εγγεγραμμένες στο 
Μ.Ε.ΕΠ. 1ης, 2ης και 3ης (εντός νομού) τάξης για ηλε- 
κτρομηχανολογικά έργα. 

β. Κοινοπραξίες εργοληπτικών επιχειρήσεων εγγε¬ 
γραμμένων στο Μ.Ε.ΕΠ. στην 1η τάξη και άνω για ηλε- 
κτρομηχανολογικά έργα. 

γ. Ελληνικές και αλλοδαπές επιχειρήσεις ασχολούμε¬ 
νες συστηματικά με τη συντήρηση Η/Μ και κτιριακών 
εγκαταστάσεων. Υπεύθυνος της συντήρησης από πλευ¬ 
ράς εταιρείας θα είναι Διπλωματούχος Μηχανολόγος 
ή Ηλεκτρολόγος Μηχανικός. 

δ. Εργοληπτικές επιχειρήσεις προερχόμενες από κρά¬ 
τη - μέλη της Ευρωπαϊκής Ένωσης ή του Ευρωπαϊκού 
Οικονομικού Χώρου (Ε.Ο.Χ.) ή από κράτη που έχουν 
υπογράψει την συμφωνία για τις Δημόσιες Συμβάσεις 
(Σ.Δ.Σ.) του Παγκόσμιου Οργανισμού Εμπορίου (Π.Ο.Ε.), 
στα οποία τηρούνται επίσημοι κατάλογοι αναγνωρισμέ¬ 
νων εργοληπτών, εφόσον είναι εγγεγραμμένες στους 
καταλόγους αυτούς και σε τάξη και κατηγορία αντίστοι¬ 
χη με τις καλούμενες του Ελληνικού Μητρώου Μ.Ε.ΕΠ. 

ε. Προερχόμενες από ως ανωτέρω δ’ κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

στ. Συνεταιρισμοί - Ενώσεις που υποβάλλουν κοινή 
προσφορά - Κοινοπραξίες. 


5. Εφόσον η προμήθεια ή η σύμβαση χωρίζεται σε τμή¬ 
ματα αναφορά της δυνατότητας υποβολής προσφοράς 
για ένα ή περισσότερα ή και για όλα τα τμήματα: Οι 
συμμετέχοντες πρέπει να υποβάλλουν προσφορά για 
το σύνολο του έργου. 

6. Προθεσμία ολοκλήρωσης της προμήθειας ή διάρ¬ 
κεια της προμήθειας ή δυνατόν προθεσμία έναρξης 
της προμήθειας: Η σύμβαση που θα συναφθεί θα είναι 
διάρκειας ενός (1) έτους, με δυνατότητα μονομερούς 
ανανέωσης για (3) επιπλέον μήνες με τους ίδιους όρους 
και ανάλογο τίμημα. 

7. Δεν γίνονται δεκτές εναλλακτικές προσφορές. 

8. Ονομασία και διεύθυνση της υπηρεσίας από την 
οποία μπορεί να ζητηθεί η συγγραφή υποχρεώσεων και 
τα συμπληρωματικά τεύχη της σύμβασης: Το Τεύχος 
οικονομικής προσφοράς, που θα συμπληρωθεί από τους 
διαγωνιζόμενους και τα τεύχη δημοπράτησης (Σχέδιο 
Ιδιωτικού συμφωνητικού, Διακήρυξη Δημοπρασίας, Οι¬ 
κονομικά στοιχεία μελέτης και Τεχνική Περιγραφή και 
Προδιαγραφές) διατίθενται αποκλειστικά και μόνο μέσω 
της ιστοσελίδας της ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 
(\Λ/\Λ/νν.ΙίΐθπΉ5.οοπΊ.ς|ΐ·), και θα διατηρηθούν εκεί τουλάχι¬ 
στον έως την ημερομηνία διενέργειας του διαγωνισμού. 

9. α) Ημερομηνία λήξης της προθεσμίας παραλαβής των 
προσφορών - Ώρα και τόπος αποσφράγισης των προσφο¬ 
ρών: Η ημερομηνία λήξης της προθεσμίας παραλαβής των 
προσφορών είναι η ημερομηνία διεξαγωγής του διαγωνι¬ 
σμού, δηλαδή η 16/09/2014, ημέρα Τρίτη και ώρα 10.00 π.μ. 
στη διεύθυνση του σημείου 1. β) Γλώσσα ή γλώσσες στις 
οποίες πρέπει να συνταχθούν οι προσφορές: Ελληνικά 

10. Πρόσωπα που επιτρέπεται να παραστούν στην 
αποσφράγιση των προσφορών: 

Κατά την αποσφράγιση των προσφορών δικαιούνται 
να είναι παρόντες νόμιμα εξουσιοδοτημένοι εκπρόσω¬ 
ποι των διαγωνιζομένων. Οι Α.Ε. εκπροσωπούνται από 
μέλος του Δ.Σ. με ειδική εξουσιοδότηση ή από άλλο 
νόμιμα εξουσιοδοτημένο αντιπρόσωπο. Οι ΕΠΕ, ΟΕ και 
ΕΕ εκπροσωπούνται από το διαχειριστή τους ή άλλο 
νόμιμα εξουσιοδοτημένο αντιπρόσωπο. 

11. Κατά περίπτωση, απαιτούμενες εγγυήσεις: Η εγ¬ 
γύηση συμμετοχής ορίζεται σε ποσοστό 2% επί του 
συνολικού προϋπολογισμού χωρίς ΦΠΑ, ήτοι ποσού 
€ 8.678,00. Η εγγύηση συμμετοχής δίδεται με τη μορφή 
εγγυητικής επιστολής τράπεζας ή πιστωτικών ιδρυμά¬ 
των που λειτουργούν νόμιμα στις χώρες της ΕΕ, μετα¬ 
φρασμένη στην ελληνική γλώσσα (για τους αλλοδαπούς 
συμμετέχοντες) και η οποία θα πρέπει να έχει ισχύ 
διακοσίων δέκα (210) ημερολογιακών ημερών από την 
ημερομηνία δημοπράτησης. 

12. Βασικοί τρόποι χρηματοδότησης και πληρωμής: Η 
χρηματοδότηση του έργου γίνεται από το ΤΑ.Χ.ΔΙ.Κ. Οι 
πληρωμές θα ακολουθούν τις χρηματοδοτήσεις και θα 
γίνονται σύμφωνα με τον ΚΑΕΕ της εταιρείας. 

13. Ενδεχομένως, νομική μορφή με την οποία θα πρέπει 
να περιβληθεί μια κοινοπραξία οικονομικών φορέων, 
στην οποία κατακυρώνεται η σύμβαση: Σύμφωνα με 
τους σχετικούς όρους της αναλυτικής διακήρυξης. 

14. Κριτήρια επιλογής και πληροφορίες σχετικά με 
την κατάσταση των οικονομικών φορέων και όροι οι¬ 
κονομικού και τεχνικού χαρακτήρα που θα πρέπει να 
πληροί κατ’ ελάχιστον ο οικονομικός φορέας: Σύμφωνα 
με τους σχετικούς όρους της αναλυτικής διακήρυξης. 

15. Χρονικό διάστημα κατά το οποίο ο προσφέρων 
δεσμεύεται από την προσφορά του: 

Οι υποβαλλόμενες στο διαγωνισμό προσφορές θα 
πρέπει να ισχύουν για εκατόν ογδόντα (180) ημέρες από 
την ημερομηνία διενέργειας του διαγωνισμού. 

16. Κριτήριο ανάθεσης της σύμβασης. 

Η χαμηλότερη τιμή. 

17. Ημερομηνία δημοσίευσης στην Επίσημη Εφημερί¬ 
δα των Ευρωπαϊκών Κοινοτήτων της προκαταρκτικής 
ενημερωτικής ανακοίνωσης ή επισήμανση της μη δη¬ 
μοσίευσής της: Δεν έχει δημοσιευθεί προκαταρκτική 
ενημερωτική ανακοίνωση. 

18. Ημερομηνία αποστολής και παραλαβής της προ¬ 
κήρυξης από την Υπηρεσία Επίσημων Εκδόσεων των 
Ευρωπαϊκών Κοινοτήτων της προκήρυξης: 24-07-2014 

19. Μνεία κατά πόσον η σύμβαση καλύπτεται από τη 
συμφωνία ΣΔΣ: ΝΑΙ 

Τα έξοδα δημοσίευσης της παρούσας περίληψης δι¬ 
ακήρυξης βαρύνουν τον ανάδοχο του έργου. 

Αθήνα, 25 Ιουλίου 2014 

Ο Διευθύνων Σύμβουλος 
ΒΑΣΙΛΕΙΟΣ ΧΑΝΔΑΚΑΣ 


Ο) 

ΟΡΓΑΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ 

Ο Οργανισμός Αστικών Συγκοινωνιών Αθηνών (Ο.Α.Σ.Α.) 
διενεργεί πρόχειρο διαγωνισμό με κριτήριο κατακύρω- 
σης τη χαμηλότερη τιμή για την ανάθεση εκτύπωσης 
500.000 στελεχών μηνιαίων καρτών. 

Προϋπολογισμός: 1,800,00 Ευρώ (πλέον Φ.Π.Α.) 

Ημερομηνία λήξης της προθεσμίας παραλαβής των 
προσφορών στο διαγωνισμό ορίζεται η 8.8.2014, ημέρα 
Παρασκευή και ώρα 10:00 π.μ., στα γραφεία του ΟΑΣΑ, 
Μετσόβου 15, Αθήνα. 

Ημερομηνία αποσφράγισης των προσφορών ορίζεται 
η 8.8.2014, ημέρα Παρασκευή και ώρα 10:00 π.μ., στον 
ίδιο χώρο. 

Ημερομηνία δημοσίευσης της διακήρυξης ορίζεται η 
1.8.2014. 

Πληροφορίες όλες τις εργάσιμες ημέρες από 08:00 
έως 14:00 από τον ΟΑΣΑ, Μετσόβου 15, Γ. Βασιλακόπου- 
λος, τηλ. 210-8200848. 

Αθήνα, 22 Ιουλίου 2014 

Ο Πρόεδρος και Διευθύνων Σύμβουλος 
ΓΡΗΓΟΡΗΣ ΔΗΜΗΤΡΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












